

Številka: 35409-570/2022-10

Datum: 27. september 2022

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16 in 36/21), 301. člena Zakona o varstvu okolja (Uradni list RS št. 44/22; v nadaljevanju: ZVO-2) v povezavi s 40. členom Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20, v nadaljevanju: ZVO), 22. in 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Ur.l. RS, št. 73/05) in 101.b člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18 in 82/20, v nadaljevanju: ZON), na zahtevo Ministrstva za kmetijstvo, gozdarstvo in prehrano, ki ga zastopa ministrica Irena Šinko, v postopku celovite presoje vplivov na okolje, naslednjo

**O D L O Č B O**

**o potrditvi sprejemljivosti**

1. **Vplivi izvedbe strateškega načrta skupne kmetijske politike 2023–2027 za Slovenijo na okolje (v nadaljevanju: Strateški načrt) so sprejemljivi pod pogojem, da so v načrtovanem obsegu in upoštevanjem pogojev izvedeni ukrepi, s katerimi se preprečujejo bistveni vplivi izvedbe Strateškega načrta na podnebne spremembe (blažitev in prilagajanje nanje), na vode, varstvo in kakovost tal ter na biotsko raznovrstnost in krajino ali odpravljajo njihove posledice,**
2. **Ukrepi, s katerimi se preprečujejo ali omilijo bistveni vplivi izvedbe Strateškega načrta na biotsko raznovrstnost, blaženje podnebnih sprememb, varstvo vode in tal, so predvideni kot intervencije v okviru Sheme za podnebje, okolje in dobrobit živali, Kmetijsko-okoljsko-podnebnih plačil, plačil Natura 2000 ter kot pogoji, ki morajo biti izpolnjeni pri izvajanju Strateškega načrta (Pogojenost). Dodatna priporočila za izvajanje posameznih intervencij so opisana v Prilogi I Strateškega načrta, pod točko 2:** »**Priporočila na podlagi predhodnega vrednotenja in strateške presoje vplivov na okolje ter opis, kako so bila obravnavana«.**
3. **Spremljanje izvajanja Strateškega načrta bo izvajal Odbor za spremljanje SKP 2023-2027, ki ga imenuje Vlada RS, v katerega je treba imenovati tudi predstavnike ministrstev in organizacij, pristojnih za spremljanje stanja okolja, za okoljske presoje, za podnebne spremembe, za vode in za naravo. Spremljanje stanja okolja zaradi izvedbe Strateškega načrta se izvaja skladno z določili ZVO-2 ob uporabi kazalcev okolja in prikaže v poročilu o stanju okolja. Za kazalce s področja kmetijstva finančna sredstva zagotovi Ministrstvo za kmetijstvo, gozdarstvo in prehrano. Nabor ustreznih kazalcev se določi v sodelovanju z ministrstvom, pristojnim za okoljske presoje.**
4. **V tem postopku ni bilo stroškov.**

**O b r a z l o ž i t e v**

I.

(vloga in predmet postopka)

Ministrstvo za okolje in prostor (v nadaljevanju: ministrstvo) je dne 9. 9. 2022 prejelo vlogo Ministrstva za kmetijstvo, gozdarstvo in prehrano št. 3310-12/2019/80 z dne 8. 9. 2022 na podlagi 46. člena Zakona o varstvu okolja (ZVO-1) za potrditev sprejemljivosti vplivov izvedbe strateškega načrta skupne kmetijske politike za obdobje 2023-2027 (v nadaljevanju: Strateški načrt) na okolje. Gradivo Strateškega načrta v e-obliki je bilo dostopno na spletnem odložišču velikih datotek, in sicer:

1. Okoljsko poročilo za Strateški načrt skupne kmetijske politike za obdobje 2023- 2027 za Slovenijo (julij 2022, dopolnitve september 2022, izdelovalec Ipsum, okoljske investicije, d.o.o.)

01.00\_OP\_SN\_SKP\_ 2023\_2027\_čista.pdf

01.01\_OP\_SN\_SKP\_ 2023\_2027\_sledi\_spremembam.docx

1. Dodatek za presojo sprejemljivosti vplivov na varovana območja za Okoljsko poročilo za Strateški načrt Skupne kmetijske politike 2023 – 2027 za Slovenijo (julij 2022, dopolnitve september 2022, izdelovalec Ipsum, okoljske investicije, d.o.o.)

01.02\_Dodatek\_OP\_SN\_SKP\_2023\_2027\_čista.pdf

01.03\_Dodatek\_OP\_SN\_SKP\_2023\_2027\_sledi\_spremembam.docx

1. Seznam pripomb prejetih v javni obravnavi avgust 2022 – okoljsko poročilo (brez datuma in avtorja, 72 strani)

01.04\_Odgovori\_pojasnila\_na\_pripombe\_javna\_razgrnitev.pdf

1. Priloge okoljskega poročila:

Priloga 1 – Odnos SN 2023 - 2027 do drugih strateških in programskih dokumentov ter politi

01.05\_Priloga\_1\_Odnos\_do\_politik\_OP\_SN\_SKP\_2023\_2027\_čista.pdf -

01.06\_Priloga\_1\_Odnos\_do\_politik\_OP\_SN\_SKP\_2023\_2027\_sledi\_spremembam.docx

Priloga 2 – Stanje okolja, obstoječa problematika in prihodni trendi

01.07\_Priloga\_2\_Stanje\_okolja\_OP\_SN\_SKP\_2023\_2027.pdf

Priloga 3 - Okoljski cilji ter kazalniki za vrednotenje vplivov

01.08\_Priloga\_3\_Opis\_kazalnikov\_OP\_SN\_SKP\_2023\_2027\_čista.pdf

01.09\_Priloga\_3\_Opis\_kazalnikov\_OP\_SN\_SKP\_2023\_2027\_sledi\_spremembam.docx

Priloga 4 – Detajlna matrika

01.10\_Priloga\_4\_Detajlna\_matrika\_OP\_SN\_SKP\_2023\_2027.xlsx

Priloga 5 – Merila vrednotenja

01.11\_Priloga\_5\_Merila\_vrednotenja\_OP\_SN\_SKP\_2023\_2027.pdf

1. Okoljsko poročilo za Strateški načrt skupne kmetijske politike za obdobje 2023-2027 za Slovenijo – povzetek (julij 2022, dopolnitve september 2022, izdelovalec Ipsum, okoljske investicije, d.o.o.)

01.12\_Povzetek\_OP\_SN\_SKP\_2023-2027\_čista.pdf

01.13\_Povzetek\_OP\_SN\_SKP\_2023-2027\_sledi\_spremembam.docx

1. Strateški načrt skupne kmetijske politike 2023–2027 za Slovenijo (CCI 2023SI06AFSP001, *Report generation date* 08/09/2022 09:10, 1271 str.)

02\_00\_SN\_SKP\_2023\_2027\_8.9.2022.pdf

03.01\_SN\_SKP\_ 2023\_2027\_sledi\_spremembam\_poglavja\_1-4\_8.9.2022.docx

03.02\_SN\_SKP\_ 2023\_2027\_sledi\_spremembam\_poglavje\_5.1\_8.9.2022.docx

03.03\_SN\_SKP\_ 2023\_2027\_sledi\_spremembam\_poglavje\_5.2\_8.9.2022.docx

03.04\_SN\_SKP\_2023\_2027\_sledi\_spremembam\_poglavje\_5.3\_8.9.2022.pdf

03.05\_SN\_SKP\_ 2023\_2027\_sledi\_spremembam\_poglavja\_6-8\_8.9.2022.docx

1. Dokumenti (navedeni na strani 1272 Strateškega načrta):

Priloga II: Analiza SWOT (11. 8. 2022)

02\_02\_Priloga II\_SC\_1\_Analiza\_stanja\_SWOT.pdf

02\_03\_Priloga II\_SC\_2\_Analiza\_stanja\_SWOT.pdf

02\_04\_Priloga II\_SC\_3\_Analiza stanja\_SWOT.pdf

02\_05\_Priloga II\_SC\_4\_Analiza stanja\_SWOT.pdf

02\_06\_Priloga II\_SC\_5\_Analiza\_stanja\_SWOT.pdf

02\_07\_Priloga II\_SC\_6\_Analiza stanja\_SWOT.pdf

02\_08\_Priloga II\_SC\_7\_Analiza stanja\_SWOT.pdf

02\_09\_Priloga II\_SC\_8\_Analiza stanja\_SWOT.pdf

02\_10\_Priloga II\_SC\_9\_Analiza stanja\_SWOT.pdf

02\_11\_Priloga II\_SC\_10\_Analiza stanja\_ SWOT.pdf

Poglavje 7 Priloge: Sistem upravljanja in usklajevanja (7.3.1.1.5 Sistem kontrol in sankcij [Člen 66(1)(e) Uredbe (EU) 2021/2116], 7. 9. 2022)

02\_12\_7.3.1.1.5 Sistem kontrol in sankcij.pdf

Priloga III: Posvetovanje s partnerji (11. 8. 2022): Strateški načrt skupne kmetijske politike 2023–2027, Posvetovanje s partnerji (povzetek komentarjev pristojnih regionalnih in lokalnih organov in partnerjev iz člena 94(3), Ministrstvo za kmetijstvo, gozdarstvo in prehrano, Ljubljana, september 2022, 3 str.)

02\_13\_Priloga III SN 2023-2027\_sodelovanje z deležniki.pdf

Vloga je bila dopolnjena dne 19. 9. 2022, dopis št. 3310-12/2019/82 z dne 19. 9. 2022, s pojasnilom, da je Strateški načrt, v primerjavi z dokumentom iz vloge št. 3310-12/2019/80 z dne 8. 9. 2022, dopolnjen z opisom upoštevanja omilitvenih ukrepov:

Priloga I o predhodnem vrednotenju in strateški presoji vplivov na okolje iz Direktive 2001/42/ES

2. Priporočila na podlagi predhodnega vrednotenja in strateške presoje vplivov na okolje ter opis, kako so bila obravnavana,

in da vsi ostali dokumenti ostajajo nespremenjeni. Na spletnem odložišču velikih datotek je bil dostopen dokument v e-obliki:

Strateški načrt skupne kmetijske politike 2023–2027 za Slovenijo (CCI 2023SI06AFSP001, *Report generation date* 19/09/2022 12:47),

SN\_SKP\_2023\_2027\_19.9.2022.docx

Vloga je bila ponovno dopolnjena dne 23. 9. 2022, dopis št. 3310-12/2019/85 z dne 23. 9. 2022, s pojasnilom, da so bile upoštevane nekatere dodatne zahteve ministrstva glede kompostiranja hmeljevine in terminologije s področja varstva tal, zahteve Ministrstva za infrastrukturo s področja obnovljivih virov energije in pripombe Evropske Komisije ter izvedeni tehnični in redakcijski popravki. Na spletnem odložišču velikih datotek so bili dostopni dokumenti:

Strateški načrt skupne kmetijske politike 2023–2027 za Slovenijo (CCI 2023SI06AFSP001, *Report generation date* 23/09/2022 14:21), 1322 str.

00.00\_SN\_SKP\_2023–2027.pdf - 22.7 MB

00\_01\_SN\_SKP\_2023–2027- v obliki sledi spremembam.docx - 11.8 MB

02.02\_Priloga II\_SC\_2\_Analiza\_stanja\_SWOT.pdf - 5.9 MB

01.02.00\_Priloga I\_Predhodno vrednotenje SN SKP 2023-2027.pdf - 1.6 MB

04\_Priloga\_Prioritizacija potreb SN in metodologija.pdf - 683.8 KB

08\_Kombinacije\_SOPO\_KOPOP\_EK.pdf - 576.5 KB

05\_Priloga\_Pristop k trajnostni živinoreji.pdf - 1.4 MB

06\_Poglavje\_7.3.1.1.5 Sistem kontrol in sankcij.pdf - 556.4 KB

10\_Izjava\_BF\_modelni\_izracun\_SOPO\_KOPOP\_EK.pdf - 197.1 KB

07\_Izjava\_OMD\_SN\_KIS.pdf - 1.4 MB

09\_Metodologija\_modelni\_izracun\_2022.pdf - 784.7 KB

02.01\_Priloga II\_SC\_1\_Analiza\_stanja\_SWOT.pdf - 3.4 MB

01.01.02\_Odgovori pojasnila na pripombe-javna razgrnitev.pdf - 1.4 MB

02.03\_Priloga II\_SC\_3\_Analiza stanja\_SWOT.pdf - 2.2 MB

02.04\_Priloga II\_SC\_4\_Analiza stanja\_SWOT.pdf - 3.2 MB

11\_Izjava\_BF\_modelni\_izracun\_ BVR\_DZ\_NUZO\_N2K.pdf - 197.2 KB

02.05\_Priloga II\_SC\_5\_Analiza\_stanja\_SWOT.pdf - 3.5 MB

02.06\_Priloga II\_SC\_6\_Analiza stanja\_SWOT.pdf - 6.3 MB

03\_Priloga III SN 2023-2027\_sodelovanje z deležniki.pdf - 231.4 KB

02.07\_Priloga II\_SC\_7\_Analiza stanja, SWOT.pdf - 1.5 MB

02.08\_Priloga II\_SC\_8\_Analiza stanja\_SWOT.pdf - 4.4 MB

02.09\_Priloga II\_SC\_9\_Analiza stanja\_SWOT.pdf - 1.6 MB

02.10\_Priloga II\_SC\_10\_Analiza stanja\_ SWOT.pdf - 2.2 MB II.

Ministrstvo je proučilo prejeto gradivo in ugotovilo, da Strateški načrt z dne 23. 9. 2022 sestavljajo:

1. Poročilo o Strateškem načrtu z osnovnimi podatki: CCI 2023SI06AFSP001; različica 1.1; zadevni skladi: EKJS, EKSRP; obdobjem izvajanja 2023-2027, datum izpisa 23/09/2022;
2. Strateška izjava, da Strateški načrt podaja nabor ukrepov (t.i. intervencij) za uresničevanje 9 specifičnih ciljev evropske skupne kmetijske politike in horizontalnega cilja za razširjanje znanja, inovacij in digitalizacije ter s tem sledi vsem 3 krovnim ciljem skupne kmetijske politike: konkurenčnosti in odpornosti kmetijskega sektorja, varstvu okolja in podnebja ter skladnemu razvoju podeželja.
3. Ocene potreb in intervencijske strategije, vključno s ciljnim načrtom in kazalniki stanja
   1. Ocena potreb in intervencijske strategije

* Podpora vzdržnim dohodkom kmetij in odpornosti kmetijskega sektorja po vsej Uniji za krepitev dolgoročne prehranske varnosti in kmetijske raznolikosti ter zagotavljanje gospodarske trajnostnosti kmetijske proizvodnje v Uniji
* Krepitev tržne usmerjenosti ter kratkoročno in dolgoročno povečanje konkurenčnosti kmetij, vključno z večjim poudarkom na raziskavah, tehnologiji in digitalizaciji
* Izboljšanje položaja kmetov v vrednostni verigi Prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika, ter spodbujanje trajnostne energije
* Spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij
* Prispevanje k zaustavitvi in spremembi trenda izgube biotske raznovrstnosti, krepitev ekosistemskih storitev ter ohranjanje habitatov in krajine
* Privabljanje in ohranjanje mladih kmetov in drugih novih kmetov ter spodbujanje trajnostnega razvoja podjetij na podeželskih območjih Spodbujanje zaposlovanja, rasti, enakosti spolov, vključno z udeležbo žensk v kmetijstvu, socialne vključenosti in lokalnega razvoja na podeželju, vključno s krožnim biogospodarstvom in trajnostnim gozdarstvom
* Izboljšanje odziva kmetijstva Unije na potrebe družbe po hrani in zdravju, vključno z visokokakovostno, varno in hranljivo hrano, proizvedeno na trajnosten način, zmanjšanje živilskih odpadkov, izboljšanje dobrobiti živali in boj proti protimikrobni odpornosti
* Horizontalni cilj posodobitve sektorja s spodbujanjem in izmenjavo znanja, inovacij in digitalizacije v kmetijstvu in na podeželskih območjih ter spodbujanjem njihove uporabe
  1. Kazalniki ozadja in druge vrednosti, uporabljene za izračun ciljnih vrednosti
  2. Načrt ciljnih vrednosti

1. Skladnost strategije in dopolnjevanje
   1. Pregled okoljske in podnebne strukture
   2. Pregled strategije generacijske pomladitve
   3. Pojasnilo o tem, kako so intervencije v okviru vezane dohodkovne podpore iz pododdelka 1 oddelka 3 poglavja II naslova III skladne z okvirno direktivo o vodah – 2000/60/ES
   4. Pregled v zvezi z namenom pravičnejše porazdelitve ter uspešnejšega in učinkovitejšega usmerjanja dohodkovne podpore
   5. Pregled sektorskih intervencij (Sadje in zelenjava, Čebelarski proizvodi, Vino, Goveje in telečje meso, Mleko in mlečni izdelki, Ovce in koze, Beljakovinske rastline)
   6. Pregled intervencij, ki prispevajo k zagotavljanju skladnega in celostnega pristopa k obvladovanju tveganj, kadar je ustrezno
   7. Pregled, kako strateški načrt SKP prispeva k cilju izboljšanja dobrobiti živali in zmanjšanja protimikrobne odpornosti iz člena 6(1)(i), vključno z osnovnimi pogoji in dopolnjevanjem
   8. Poenostavitev in zmanjšanje upravnega bremena
   9. Pogojenost
      1. Podnebne spremembe (blažitev in prilagajanje nanje)

* Ohranjanje trajnega travinja na podlagi razmerja med trajnim travinjem in kmetijsko površino
* Varstvo mokrišč ali šotišč
* Prepoved sežiganja ornih strnišč, razen zaradi zdravstvenega varstva rastlin
  + 1. Voda
* Vzpostavitev varovalnih pasov vzdolž vodotokov
  + 1. Tla (varstvo in kakovost)
* Upravljanje obdelave za zmanjšanje tveganja degradacije in erozije tal, vključno z upoštevanjem naklona terena
* Minimalna pokritost tal za preprečevanje golih tal v obdobjih, ki so najbolj občutljiva
* Kolobarjenje na ornih zemljiščih, razen za kmetijske rastline, gojene pod vodo
  + 1. Biotska raznovrstnost in krajina (varstvo in kakovost)
* Minimalni delež ornih zemljišč, namenjenih neproizvodnim površinam in značilnostim, ter na vseh kmetijskih površinah ohranjanje krajinskih značilnosti in prepoved rezanja žive meje in sekanja dreves v času razmnoževanja in vzreje mladičev pri pticah
* Prepoved preusmeritve ali oranja trajnega travinja, ki je označeno kot okoljsko občutljivo trajno travinje, na območjih Natura 2000

1. Elementi, ki so skupni več intervencijam
   1. Opredelitev in minimalne zahteve - Kmetijska dejavnost, Kmetijska površina, Upravičeni hektar, Aktivni kmet, Mladi kmet, Minimalne zahteve za prejemanje neposrednih plačil
   2. Element v zvezi z neposrednimi plačili - Zmanjšanje neposrednih plačil
   3. Tehnična pomoč
   4. Mreža skupne kmetijske politike (Mreža za podeželje)
   5. Pregled usklajevanja, razmejitve in dopolnjevanja med EKSRP in drugimi skladi Unije na področju podeželja
   6. Skupni elementi za vrste intervencij za razvoj podeželja
2. Neposredna plačila, sektorske intervencije in intervencije za razvoj podeželja, določene v strategiji
   1. Intervencije v obliki neposrednih plačil

INP01 - Osnovna dohodkovna podpora za trajnost(nost)

INP02 - Dopolnilna prerazporeditvena dohodkovna podpora za trajnost(nost)

INP09 - Dopolnilna dohodkovna podpora za mlade kmete

Sheme za podnebje, okolje in dobrobit živali –

INP08.01 - Ekstenzivno travinje

INP08.02 - Tradicionalna raba travinja

INP08.03 - Gnojenje z organskimi gnojili z majhnimi izpusti v zrak

INP08.04 - Dodatki za zmanjšanje emisij amonijaka in TGP

INP08.05 - Naknadni posevki in podsevki

INP08.06 - Ozelenitev ornih površin preko zime

INP08.07 - Konzervirajoča obdelava tal

INP08.08 - Zaplate neposejanih tal za poljskega škrjanca

INP08.09 - Varstvo gnezd pribe (*Vanellus vanellus*)

INP08.10 - Uporaba le organskih gnojil za zagotavljanje dušika v trajnih nasadih

INP08.11 - Ohranjanje biodiverzitete v trajnih nasadih

INP03-INP07 - Vezane dohodkovne podpore za rejo drobnice, govedi, za krave dojilje, mleko v gorskih območjih, beljakovinske rastline

* 1. Sektorske intervencije za sadje in zelenjavo, čebelarstvo, vinogradništvo in vino
  2. Intervencije za razvoj podeželja

ENVCLIM(70) - Okoljske, podnebne in druge upravljavske obveznosti –

IRP18.01 - Podnebne spremembe

IRP18.02 - Naravni viri

IRP18.03 - Biotska raznovrstnost in krajina

IRP19 - Ekološko kmetovanje

IRP27 - Biotično varstvo rastlin

IRP28 - Dobrobit živali

IRP34 - Ohranjanje, trajnostna raba in razvoj rastlinskih genskih virov v kmetijstvu

IRP42 - Lokalne pasme in sorte

ANC(71) - Naravne ali druge omejitve, značilne za posamezno območje

IRP01 - Plačilo za naravne ali druge omejitve

ASD(72) - Slabosti, značilne za posamezno območje, ki izhajajo iz nekaterih obveznih zahtev

IRP20 - Plačila NATURA 2000

INVEST(73-74) – Naložbe:

IRP02 - v dvig produktivnosti in tehnološki razvoj, vključno z digitalizacijo kmetijskih gospodarstev

IRP03 - za skupno pripravo kmetijskih proizvodov za trg in razvoj močnih in odpornih verig vrednosti preskrbe s hrano

IRP04 - v razvoj in dvig konkurenčnosti ter tržne naravnanosti ekoloških kmetij

IRP05 – v agromelioracije in komasacije kmetijskih zemljišč

IRP06 - v ureditev gozdne infrastrukture

IRP07 - v nakup nove mehanizacije in opreme za delo v gozdu

IRP08 - v primarno predelavo lesa in digitalizacijo

IRP09 - v ustanovitev in razvoj gozdnega drevesničarstva

IRP13 in IRP14 – v namakalne sisteme, ki so namenjeni več uporabnikom (izgradnja in tehnološka posodobitev)

IRP15 - v sanacijo in obnovo gozdov po naravnih nesrečah in neugodnih vremenskih razmerah

IRP16 - v prilagoditev na podnebne spremembe pri trajnih nasadih

IRP17 - v učinkovito rabo dušikovih gnojil

IRP21 - v nakup kmetijske mehanizacije in opreme za optimalno uporabo hranil in trajnostno rabo fitofarmacevtskih sredstev

IRP22 - Neproizvodne naložbe, povezane z izvajanjem naravovarstvenih podintervencij

IRP25 - v vzpostavitev in razvoj nekmetijskih dejavnosti, vključno z biogospodarstvom in v ohranjanje kulturne dediščine

IRP29 - v prilagoditev kmetijskih gospodarstev izvajanju nadstandardnih zahtev s področja dobrobiti rejnih živali

IRP35 - v predelavo in trženje kmetijskih proizvodov za dvig produktivnosti in tehnološki razvoj, vključno z digitalizacijo

IRP36 - v obnovljive vire energije

IRP37 - v nakup kmetijske mehanizacije in opreme za upravljanje traviščnih habitatov

IRP40 - Individualni namakalni sistemi in nakup namakalne opreme

IRP41 - Tehnološke posodobitve individualnih namakalnih sistemov

INSTAL(75) - Vzpostavitev gospodarstev mladih kmetov in novih kmetov ter zagon podeželskih podjetij

IRP24 - Podpora za vzpostavitev gospodarstev mladih kmetov

COOP(77) - Sodelovanje

IRP10 - Spodbujanje kolektivnih oblik sodelovanja v kmetijskem in gozdarskem sektorju

IRP11 - Podpora za novo sodelovanje v shemah kakovosti

IRP12 - Regijski pristop povezovanja lokalnih proizvodov s poudarkom na ekoloških proizvodih

IRP26 – LEADER (lokalni razvoj, ki ga vodi skupnost)

IRP31 - Podpora za projekte EIP

IRP33 - Testiranje naravovarstvenih ukrepov na zavarovanih območjih

IRP38 - Konzorciji institucij znanja v podporo prehodu kmetijstva v zeleno, digitalno in podnebno nevtralno

IRP39 - Podpora za dejavnosti informiranja in promocije proizvodov iz shem kakovosti

KNOW(78) - Izmenjava znanja in širjenje informacij

IRP30 - Medgeneracijski prenos znanja

IRP32 - Izmenjava znanj in prenos informacij ter usposabljanje svetovalcev

1. Finančni načrt
2. Sistem upravljanja in usklajevanja
3. Posodobitev: AKIS (sistem znanja in inovacij na področju kmetijstva) in digitalizacija
4. Priloge

Priloga I o predhodnem vrednotenju in strateški presoji vplivov na okolje iz Direktive 2001/42/ES

1. Povzetek postopka predhodnega vrednotenja in rezultati

2. Priporočila na podlagi predhodnega vrednotenja in strateške presoje vplivov na okolje ter opis, kako so bila obravnavana

3. Poročilo o predhodnem vrednotenju

4. Poročilo o strateški presoji vplivov na okolje (Okoljsko poročilo)

Priloga II o analizi SWOT

Priloga III o posvetovanju s partnerji.

III.

(predpisi in postopek priprave Strateškega načrta s celovito presojo vplivov na okolje)

Strateški načrt se pripravlja na podlagi Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (Uredba 2021/2115/EU). Ta uredba v 118. členu določa postopek odobritve nacionalnih strateških načrtov, po katerem Evropska komisija (EK) »predlagani strateški načrt SKP odobri, če so bile predložene potrebne informacije in če je načrt skladen s členom 9 ter drugimi zahtevami iz te uredbe in Uredbe (EU) 2021/2116 ter delegiranimi in izvedbenimi akti, sprejetimi na podlagi navedenih uredb. Odobritev temelji izključno na aktih, ki so za države članice pravno zavezujoči.« Uredba tudi določa, da vsak strateški načrt odobri EK z izvedbenim sklepom in da bo Strateški načrt imel pravni učinek šele po odobritvi EK. Vsaka država članica za svoj strateški načrt imenuje nacionalni organ upravljanja.

Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21 in 44/22) v členih 9.a in 9.b določa, da predlog strateškega načrta pripravi ministrstvo, pristojno za kmetijstvo, da ga potrdi vlada za namen predložitve EK za izvajanje Uredbe 2021/2115/EU in da je ministrstvo, pristojno za kmetijstvo, organ upravljanja po Uredbi 2021/2115/EU.

Po 77. členu ZVO-2 je zaradi uresničevanja načel trajnostnega razvoja, celovitosti in preventive treba v postopku priprave plana, programa, načrta ali drugega splošnega akta in njegovih sprememb (v nadaljnjem besedilu: plan), ki ga na podlagi zakona sprejme pristojni organ države ali občine za področje kmetijstva in gospodarjenja z gozdovi, katerega izvedba lahko pomembno vpliva na okolje, izvesti celovito presojo vplivov njegove izvedbe na okolje, s katero se ugotovijo in ocenijo vplivi na okolje ter vključenost zahtev varstva okolja, ohranjanja narave, varstva človekovega zdravja, podnebnih ciljev in odpornosti na podnebne spremembe, krajine in kulturne dediščine v plan, ter pridobiti potrdilo ministrstva o sprejemljivosti njegove izvedbe na okolje.

ZVO-2 v 301. člena določa, da se postopki celovite presoje vplivov na okolje, ki so bili začeti na podlagi 40. člena ZVO, končajo po določbah ZVO. Glede na navedeno se ta postopek nadaljuje in konča v skladu z ZVO.

Po ZON je treba za vsak plan ali spremembo plana, ki ga na podlagi zakona sprejme pristojni državni organ ali pristojni organ samoupravne lokalne skupnosti za področje gospodarjenja z gozdovi ali kmetijstva, ki bi lahko pomembno vplival na zavarovano območje, posebno varstveno območje ali potencialno posebno ohranitveno območje sam po sebi ali v povezavi z drugimi plani, izvesti presojo sprejemljivosti njegovih vplivov oziroma posledic glede na varstvene cilje teh območij. Oceno o sprejemljivosti vpliva oziroma posledicah plana na območja iz prejšnjega odstavka da ministrstvo, pristojno za naravo, v postopku celovite presoje vplivov na okolje. Ministrstvo sprejme odločitev o obveznosti izdelave presoje sprejemljivosti planov in sprejema druge odločitve v postopku celovite presoje vplivov na okolje na podlagi mnenj organizacije, pristojne za ohranjanje narave.

Ministrstvo je izdalo odločbo št. 35409-22/2020/20 z dne 23. 3. 2020, s katero je Ministrstvo za kmetijstvo, gozdarstvo in prehrano obvestilo, da je v postopku priprave Strateškega načrta treba izvesti celovito presojo vplivov na okolje, vključno s presojo sprejemljivosti na varovana območja narave.

Po 41. členu ZVO mora pripravljavec plana, za katerega se izvede celovita presoja vplivov na okolje, pred izvedbo celovite presoje vplivov na okolje zagotoviti okoljsko poročilo, v katerem se opredelijo, opišejo in ovrednotijo vplivi izvedbe plana na okolje in možne alternative, ob upoštevanju ciljev in geografskih značilnosti območja, na katerega se plan nanaša. Okoljsko poročilo mora vsebovati informacije, potrebne za celovito presojo vplivov plana na okolje, pri njegovi pripravi pa se praviloma uporablja obstoječe znanje in postopki vrednotenja ter upošteva vsebina in natančnost plana. Iz okoljskega poročila mora biti razvidno tudi, kako je pripravljavec pri izdelavi plana upošteval okoljska izhodišča iz 39. člena ZVO, in predvideni način spremljanja vplivov plana na okolje pri njegovem izvajanju.

Na podlagi drugega odstavka 46. člena ZVO ministrstvo izda odločbo, s katero potrdi sprejemljivost plana, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi. Pri tem upošteva ugotovitve okoljskega poročila, izdelanega na podlagi 41. člena ZVO, mnenja in pripombe javnosti iz 43. člena ZVO ter mnenja ministrstev in drugih organizacij, ki so glede na vsebino plana pristojni za posamezne zadeve varstva okolja, varstvo ali rabo naravnih dobrin, krajine, varstvo zdravja ljudi ali varstvo kulturne dediščine.

Kot sledi iz 101. b člena ZON, ministrstvo potrdi plan na podlagi izvedene celovite presoje vplivov na okolje, če ugotovi, da plan ne bo škodljivo vplival na varstvene cilje posameznih varovanih območij narave. Če ministrstvo potrdi plan, ga pristojni državni ali lokalni organ lahko sprejme.

Po 22. členu Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 – ZVO-2; v nadaljevanju; Uredba o okoljskem poročilu) se odločitev, da plan ne bo škodljivo vplival na uresničevanje okoljskih ciljev, sprejme na podlagi ugotovitev iz drugega in tretjega odstavka 11. člena te uredbe (velikostnih razredov). V sklepu o potrditvi plana se navedejo tudi omilitveni ukrepi, s katerimi se odpravljajo pričakovani bistveni ali uničujoči vplivi plana, merila in pogoji, ki morajo biti izpolnjeni, da se plan lahko izvede, ter načini spremljanja izvajanja plana. Po 23. členu te uredbe se na podlagi okoljskega poročila odloči tudi o spremljanju stanja okolja zaradi izvajanja plana, kar se lahko nanaša na:

- obseg spremljanja izvajanja plana;

- kazalce stanja okolja oziroma drugih merilih vrednotenja, na podlagi katerih se ugotavljajo kratkoročni ali začasni vplivi na okolje v času izvajanja plana in srednjeročni in dolgoročni ter trajni vplivi po izvedbi plana;

- nosilce spremljanja izvajanja plana oziroma

- način ter roke poročanja o rezultatih spremljanja izvajanja plana.

IV.

(ugotovitve celovite presoje vplivov na okolje)

Vplivi izvedbe Strateškega načrta so bili ugotovljeni in ovrednoteni v okoljskem poročilu, navedenem v točki I zgoraj. Kot sledi iz mnenja ministrstva št. 35409-494/2021/39 z dne 7. julija 2022, je bilo okoljsko poročilo, dopolnitev iz junija 2022, pripravljeno v skladu s predpisi o celoviti presoji vplivov na okolje in se je lahko javno razgrnilo.

Iz okoljskega poročila sledijo naslednje ocene vplivov izvedbe intervencij Strateškega načrtana okoljske cilje:

* »Trajnostno upravljanje s tlemi in kmetijskimi in gozdnimi zemljišči z namenom ohranjanja ekosistemskih storitev« ter »Trajnostno upravljanje s tlemi in zemljišči« ocenjujemo kot: ni vpliva/vpliv je pozitiven (A),
* »Dolgoročno ohranjanje in kjer je mogoče povečanje biotske raznovrstnosti«: vpliv je nebistven zaradi izvedbe omilitvenih ukrepov (C),
* »Dobro stanje površinskih voda in preprečitev poslabšanja stanja« in »Dobro stanje podzemnih voda«: vpliv je nebistven (B),
* »Celostno ohranjanje kulturne dediščine«: vpliv je nebistven (B),
* »Ohranjanje izjemnih krajin in krajinskih območij s prepoznavnimi značilnostmi na nacionalni ravni ter kakovostne krajinske slike«: vpliv je nebistven (B),
* »Prispevati k prilagajanju na podnebne spremembe in blaženju učinkov podnebnih sprememb«: ni vpliva/vpliv je pozitiven (A),
* »Zmanjšanje emisij amonijaka iz kmetijskih virov«: ni vpliva/vpliv je pozitiven (A),
* »Zmanjšanje emisij vonjav iz kmetijskih virov«: ni vpliva/vpliv je pozitiven (A),
* »Zmanjšati vplive prekomerno onesnaženih tal na zdravje ljudi«: vpliv je nebistven (B).

Uničujočih vplivov izvedbe Strateškega načrta okoljsko poročilo ne ugotavlja.

Kot sledi iz javne objave z dne 11. 7. 2022 na spletni strani, je Ministrstvo za kmetijstvo, gozdarstvo in prehrano dne v času od 11. julija 2022 do vključno 11. avgusta 2022 javno razgrnilo predlog Strateškega načrta skupaj z njegovim okoljskim poročilom in dodatkom za presojo sprejemljivosti vplivov na varovana območja. 22. julija 2022 je izvedlo tudi javno obravnavo. Javnost je bila vabljena k podajanju pisnih mnenj in pripomb na objavljenem obrazcu. Priloga I Strateškega načrta opisuje, kako in v katerih delih so bile njegove vsebine dopolnjene na podlagi ugotovitev in priporočil celovite presoje (okoljskega poročila, pripomb javnosti, mnenj ministrstev in organizacij). Odgovori oz. odzivi na prejete pripombe so sicer zbrani v dokumentu »Okoljsko poročilo za Strateški načrt skupne kmetijske politike za obdobje 2023-2027 za Slovenijo, Seznam pripomb prejetih v javni obravnavi avgust 2022«, priloženem vlogi. Poleg tega Ministrstvo za kmetijstvo, gozdarstvo in prehrano v dokumentu »Posvetovanje s partnerji (povzetek komentarjev pristojnih regionalnih in lokalnih organov in partnerjev iz člena 94(3)« (september 2022) podrobneje opisuje način sodelovanja z vsemi deležniki pri pripravi Strateškega načrta od leta 2018 dalje: v okviru delovnih skupin, posvetovalnih teles, javnih razprav, delavnic, medresorskega usklajevanja, kmetijsko-živilskega sejma.

Ministrstvo je na podlagi teh informacij ocenilo, da je Ministrstvo za kmetijstvo, gozdarstvo in prehrano ustrezno vključila javnost v postopek sprejemanja Strateškega načrta, kot se zahteva s 43. členom ZVO.

Ministrstvo je skladno z določili 46. člena ZVO za mnenje o sprejemljivosti izvedbe Strateškega načrta dne 12. 9. 2022, ponovno dne 19. 9. 2022, pisno pozvalo:

* Ministrstvo za kulturo,
* Ministrstvo za zdravje,
* Ministrstvo za okolje in prostor, Direktorat za okolje (za področja varstvo okolja, odpadkov, podnebnih sprememb),
* Ministrstvo za okolje in prostor, Direktorat za vode in investicije in Direkcijo RS za vode),
* Ministrstvo za okolje in prostor, Direktorat za prostor, graditev in stanovanja,
* Zavod RS za varstvo narave.

V zaprošenem 14 dnevnem roku je ministrstvo prejelo:

* mnenje Direkcije RS za vode, št. 35557-3/2022 – 4 z dne 20. 9. 2022, v katerem ocenjujejo, da Strateški načrt povzema okoljsko poročilo in je možno ugotoviti, da bodo vplivi strateškega načrta s področja upravljanja z vodami na okolje sprejemljivi;
* mnenje Zavoda RS za varstvo narave, št. 3563-0006/2020-35 z dne 21. 9. 2022, v katerem po pregledu dopolnjene verzije Strateškega načrta z dne 19. 9. 2022 ugotavljajo, da so omilitveni ukrepi in priporočila, ki izhajajo iz ustrezno dopolnjenega Okoljskega poročila (01.00\_OP\_SN\_SKP\_2023\_2027\_čista, poglavje 4.12 »Usmeritve, priporočila in omilitveni ukrepi za izboljšanje SN 2023-2027«) in Dodatka (01.02\_Dodatek\_OP\_SN\_SKP\_2023\_2027\_čista, poglavje 5.5. »Omilitveni ukrepi«) vključeni in obravnavani v Prilogi 1 Strateškega načrta pod točko 2 »Priporočila na podlagi predhodnega vrednotenja in strateške presoje vplivov na okolje ter opis, kako so bila obravnavana«, in da je pripravljavec Strateškega načrta SKP 2023-2027 omilitvene ukrepe, ki so predmet strateškega nivoja ustrezno in neposredno vključil v opise, pogoje oz. besedila posameznih intervencij Strateškega načrta. V primerih pa, kjer so omilitveni ukrepi vezani na upoštevanje/izvajanje na nižjih nivojih je pripravljavec Strateškega načrta SKP 2023-2027 za vsakega od njih opredelil na kakšen način oz. v kakšnem predpisu bo omilitveni ukrep upoštevan. Ocenjujejo, da so predvideni postopki in načini implementacije omilitvenih ukrepov ustrezni. Pod pogojem, da bo zagotovljeno dosledno izvajanje vseh omilitvenih ukrepov na način, kot je predvideno v Prilogi 1 Strateškega načrta SKP 2023-2027 menijo, da bodo vplivi izvedbe plana s stališča varstva narave sprejemljivi;
* mnenje Ministrstva za kulturo, št. 007-144/2021-3340-64 z dne 23.9.2022, v katerem ugotavljajo, da so vplivi izvedbe Strateškega načrta na kulturno dediščino ob upoštevanju usmeritev, navedenih v okoljskem poročilu, sprejemljivi.

Skladno s 6. členom Uredbe o okoljskem poročilu se pod pojmom omilitveni ukrepi razumejo s planom (Strateškim načrtom) predvideni ukrepi za preprečitev, omilitev in čim popolnejšo odpravo posledic kakršnihkoli pomembnih bistvenih ali uničujočih vplivov na okolje, ohranjanje narave, varstvo človekovega zdravja in kulturne dediščine. V 12. členu Uredbe o okoljskem poročilu je nadalje določeno, da je treba v primeru ugotovljenih bistvenih ali uničujočih vplivov preveriti, ali se jih lahko z ustreznimi omilitvenimi ukrepi prepreči, omili ali odpravi v taki meri, da postanejo vplivi izvedbe plana za okolje sprejemljivi. Utemeljiti je treba ustreznost in verjetnost uspešnosti izbranega omilitvenega ukrepa ter izkazati njegovo izvedljivost.

- kdo bo poskrbel za izvedbo omilitvenega ukrepa in kako bo ta ukrep izveden,

- časovno opredelitev izvedbe plana in omilitvenega ukrepa ter

- navedbo načina spremljanja uspešnosti izvedenega omilitvenega ukrepa.

Ker vseh potrebnih podatkov predloženo okoljsko poročilo ne vsebuje, je ministrstvo proučilo gradiva in predpise, na podlagi katerih je Strateški načrt pripravljen, ter ugotovilo:

Med splošne cilje Strateškega načrta sodi tudi podpora in krepitev varstva okolja, vključno z biotsko raznovrstnostjo, in podnebnih ukrepov ter prispevanje k doseganju okoljskih in podnebnih ciljev Unije, vključno z njenimi zavezami iz Pariškega sporazuma.

Med specifičnimi cilji, s katerimi se dosegajo navedeni splošni cilji, so:

* prispevanje k blaženju podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika, ter spodbujanje trajnostne energije;
* spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij;
* prispevanje k zaustavitvi in obratu trenda izgube biotske raznovrstnosti, krepitev ekosistemskih storitev ter ohranjanje habitatov in krajine;
* izboljšanje odziva kmetijstva Unije na zahteve družbe glede hrane in zdravja, vključno z visokokakovostno, varno in hranljivo hrano, pridelano na trajnostni način, zmanjšanje živilskih odpadkov ter izboljšanje dobrobiti živali in boj zoper odpornost mikrobov proti protimikrobnim zdravilom (v nadaljnjem besedilu: mikrobna odpornost);

Strateški načrt za doseganje navedenih ciljev zato načrtuje 11 intervencij v obliki neposrednih plačil v okviru sheme za podnebje, okolje in dobrobit živali, ki so namenjene varstvu biotske raznovrstnosti, ohranjanju ali obnavljanje habitatov ali vrst, vključno z ohranjanjem in ustvarjanjem krajinskih značilnosti ali neproizvodnih površin; blaženju podnebnih sprememb, vključno z zmanjšanjem emisij toplogrednih plinov iz kmetijskih praks ter vzdrževanjem obstoječih skladišč ogljika in povečanjem sekvestracije ogljika; preprečevanju degradacije tal, obnovi tal, izboljšanju rodovitnosti tal in upravljanju hranil in živih organizmov v tleh.

Strateški načrt določa tudi pogoje glede predpisanih zahtev ravnanja na področjih:

* podnebje in okolje, vključno z vodo, tlemi in biotsko raznovrstnostjo ekosistemov;
* javno zdravje in zdravje rastlin;
* dobrobit živali.

V okviru intervencij za razvoj podeželja so načrtovana kmetijsko-okoljska-podnebna plačila za ukrepe, ki presegajo obvezne zahteve in so namenjeni blažitvi podnebnih sprememb, varovanju naravnih virov ter biotski raznovrstnosti in krajini.

Načrtovana so tudi plačila za naravne omejitve – plačila Natura 2000 – na območjih Ljubljansko barje – cona barjanskega okarčka (*Coenonympha oedippus*), Planinsko polje – cona travniške morske čebulice (*Scilla litardierei*) in Goričko – traviščni habitatni tipi iz Načrta upravljanja, mokrotni travniki na območjih: Bled – Podhom, Bloščica, Bohinjska Bistrica in Jereka, Črna dolina pri Grosuplju, Dolenja vas pri Ribnici, Huda Luknja, Kobariško Blato, Kromsko hribovje – Menišija,

Lahinja, Mišja dolina, Notranjski trikotnik, Radensko polje – Viršnica, Rašica, Razbor, Ribniška dolina, Šmarna Gora, Trnovski gozd – Nanos, Vzhodni Kozjak, Zelenci in Žejna dolina.

Ministrstvo ocenjuje, da navedene intervencije in zahteve ravnanja predstavljajo ustrezne ukrepe za preprečitev ali omilitev morebitnih škodljivih vplivov izvedbe posegov v okolje.

Strateški načrt v poglavju 7 natančno določa organe, zadolžene za izvajanje, spremljanje in nadzor, ter strukturo spremljanja in poročanja v okviru izvajanja Strateškega načrta, vključno s kontrolnim sistem za pogojenost. Določa tudi kazalnike, s katerimi se spremlja učinek izvajanja intervencij v okviru sheme za podnebje, okolje in dobrobit živali.

Na podlagi zgoraj navedenih ugotovitev je ministrstvo presodilo, da so vplivi izvedbe Strateškega načrta na okolje ob upoštevanju predvidenih omilitvenih ukrepov, pogojev in priporočil sprejemljivi in se Strateški načrt lahko potrdi, kot izhaja iz 1. in 2. točke izreka te odločbe.

V.

(spremljanja stanja okolja zaradi izvajanja Strateškega načrta)

Ministrstvo ugotavlja, da je spremljanje izvajanja Strateškega načrta predpisano z Uredbo EU 2021/2115. 124. člen določa obveznost ustanovitve nacionalnega odbora za spremljanje izvajanja strateškega načrta SKP, njegovo sestavo in naloge. Celotno poglavje VII določa pravila glede spremljanja, poročanja in vrednotenja Strateškega načrta. Tako npr. člen 132 določa spremljanje izvajanja na podlagi kazalnikov učinka in rezultatov, člen 140 določa vrednotenje med obdobjem izvajanja in naknadno vrednotenje. Kazalniki vpliva, rezultatov, učinka in stanja so določeni s Prilogo I za posamezne specifične cilje, navedene v prejšnji točki te obrazložitve (kazalniki vpliva in kazalniki rezultatov) in za intervencije, tudi v okviru sheme za podnebje in okolje (kazalnik učinka).

ZVO-2 v 156.členu določa, da ministrstvo najmanj vsako drugo leto pripravi poročilo o okolju ali njegovih posameznih delih, ki je sestavljeno iz kazalcev okolja. To poročilo vsebuje tudi podatke o vplivu posameznih sektorjev na stanje okolja, zlasti kmetijstva, ribištva, gozdarstva, energetike, prometa, industrije, turizma in rabe naravnih virov. Ministrstvo ta poročila objavi na osrednjem spletnem mestu državne uprave tako, da so dostopna javnosti. Ker so za razvoj in osveževanje sektorsko specifičnih kazalcev okolja, tudi tistih, ki se zahtevajo za poročanje po Uredbi EU 2021/2115, potrebna dodatna finančna sredstva, se ta zagotovijo iz sredstev Ministrstva za kmetijstvo, gozdarstvo in prehrano v okviru sredstev za spremljanje izvajanja Strateškega načrta.

Naloga ministrstva je, da na podlagi tako določenega spremljanja stanja okolja, ugotovi, ali je zaradi izvajanja Strateškega načrta prišlo do nepredvidenih škodljivih vplivov na okolje, o tem obvestiti Ministrstva za kmetijstvo, gozdarstvo in prehrano in v skladu s svojimi pristojnostmi zagotoviti njihovo zmanjšanje ali odpravo.

S tem je 3. točka izreka te odločbe utemeljena.

VI.

(stroški)

Na podlagi 2a. alineje 1. odstavka 23. člena in 4. alineje 1. odstavka 24. člena Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO) je izdaja te odločbe oproščena takse.

V skladu z določbami petega odstavka 213. člena v povezavi s 118. členom Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13, 175/20-ZIUOPDVE in 3/22-ZDeb) je bilo potrebno v izreku te odločbe odločiti tudi o stroških postopka. Glede na to, da v tem postopku stroški niso nastali, je bilo odločeno, kot izhaja iz 3. točke izreka te odločbe.

S tem je odločba utemeljena.

**Pouk o nadaljnjem postopku:** Skladno s 47. členom ZVO mora Ministrstvo za kmetijstvo, gozdarstvo in prehrano o sprejemu Strateškega načrta obvestiti vsa pristojna ministrstva in organizacije, na krajevno običajen način in z objavo v svetovnem spletu pa tudi javnost. Obvestilo vsebuje zlasti:

1. opis vključenosti okoljevarstvenih zahtev v Strateški načrt,

2. upoštevanje mnenj in pripomb iz postopka celovite presoje vplivov izvedbe plana na okolje,

3. razloge za sprejete odločitve glede na možne alternative in

4. opis načina spremljanja vplivov na okolje pri izvajanju Strateškega načrta.

**Pouk o pravnem sredstvu:** Zoper to odločbo je možna pritožba na Vlado Republike Slovenije, v roku 15 dni po prejemu te odločbe. Pritožba se pošlje pisno po pošti na Ministrstvo za okolje in prostor, Dunajska 48, Ljubljana.

Pripravila:

Katarina Celič mag. Vesna Kolar Planinšič

sekretarka vodja Sektorja za okoljske presoje

Vročiti (po e-pošti)

* Ministrstvo za kmetijstvo, gozdarstvo in prehrano

V vednost:

* Ministrstvo za kulturo,
* Ministrstvo za zdravje,
* Direkcija RS za vode,
* Zavod RS za varstvo narave.
* Društvo za opazovanje in proučevanje ptic Slovenje,
* Društvo za proučevanje rib Slovenije,
* Agencija RS za okolje.